
1. pielikums
Ministru kabineta 
2024. gada 23. janvāra
rīkojumam Nr. 69

2.1.1.1.i. investīcijas projekta "Ostu pārvaldības digitālā transformācija, pilnveidojot transporta un loģistikas datu apstrādi un analīzi" pase

1. Finansējuma saņēmējs, kas īsteno projektu
	1.1. Finansējuma saņēmējs, kas īsteno projektu (institūcija)
	Rīgas brīvostas pārvalde (turpmāk – RBP). RBP īsteno projektu "Ostu pārvaldības digitālā transformācija, pilnveidojot transporta un loģistikas datu apstrādi un analīzi" un saskaņā ar Ostu likuma 7. panta otro daļu veic šādas valsts pārvaldes funkcijas:
· nosaka ostas maksu un tarifu robežlīmeņus šā likuma 15. pantā minētajiem pakalpojumiem;
· nosaka apsardzes un caurlaižu režīmu ostā;
· savas kompetences ietvaros kontrolē ostas noteikumu ievērošanu;
· savas kompetences ietvaros kontrolē ostas komercsabiedrību darbības atbilstību normatīvajiem aktiem un attiecīgās ostas pārvaldes nolikumam;
· nosaka Starptautiskā kuģu un ostu iekārtu aizsardzības kodeksa prasību izpildi ostā un kontrolē ostas teritorijā izvietoto organizāciju darbību atbilstoši ostu iekārtu aizsardzības plāniem.
Šā projekta īstenošana pilnveidos minēto Latvijas ostu valsts pārvaldes funkciju un pakalpojumu izpildi, nodrošinot to īstenošanā nepieciešamo transporta un loģistikas datu apstrādes digitalizāciju, ostu procesu un procedūru automatizāciju, kā arī valsts informācijas tehnoloģiju risinājumu koplietošanu, Latvijā attīstot vienotu Ostu un multimodālo loģistikas pakalpojumu platformu (turpmāk – Platforma) 

	1.2. Projekta īstenošanas partneri 
	Ventspils brīvostas pārvalde (turpmāk – VBP);
Liepājas speciālās ekonomiskās zonas pārvalde (turpmāk – LSEZ);
Valsts ieņēmumu dienesta (turpmāk – VID) Muitas pārvalde;
Valsts robežsardze;
valsts sabiedrība ar ierobežotu atbildību "Latvijas Jūras administrācija" (turpmāk – LJA);
valsts akciju sabiedrība "Latvijas dzelzceļš" (turpmāk – LDz);
sabiedrība ar ierobežotu atbildību "LDz Cargo" (turpmāk – LDz Cargo);
Satiksmes ministrija



2. Saistīto projektu programma
	2.1. Programmas nosaukums 
	Datu pārvaldības attīstības programma

	2.2. Saistība ar citiem projektiem 
	Nav



3. Projekta mērķis un galvenie ieguvumi
	3.1. Projekta mērķis un galvenais saturs 
	Projekta mērķis:
Veicināt Latvijas ostu pārvaldības digitālo transformāciju, pilnveidojot transporta un loģistikas datu apstrādi un analīzi, ieviešot integrētu, koplietojamu un pielāgojamu, uz vienas pieturas un vienreizes principa balstītu Platformu, kas nodrošina:
(1) integrētu ostu funkciju un uzņēmumu kravu loģistikas procesu izpildi un pakalpojumu piegādi vienotā digitālā vidē;
(2) multimodālo ostu kravu datu digitalizāciju, reāllaika ieguvi, apstrādi, koplietošanu un modelēšanu;
(3) Platformas dalībnieku administratīvā sloga, papīra dokumentu aprites un ietekmes uz vidi mazināšanu;
(4) iekšzemes un pārrobežu sadarbspēju un integrāciju starptautiskajos loģistikas koridoros;
(5) Platformas dalībnieku digitālās attīstības, prasmju un starptautiskās konkurētspējas pieaugumu.

Plānoti šādi projekta rezultāti:
· izstrādāta modulāra Platforma vienotai ostu transporta un sauszemes un jūras kravu loģistikas digitālai pārvaldībai, datu apmaiņai un pakalpojumu piegādei, tostarp kravu plānošanai, izsekošanai un dokumentu apstrādei;
· ieviesti integrēti ostu transporta un loģistikas digitālie pakalpojumi, tostarp eCMR prasībām atbilstošu kravu datu kopu izveide un pārvaldība, ostu piekļuves, kontroles un ostu loģistikas datu analītikas risinājumi;
· Ostas informācijas sistēma (turpmāk – OIS) papildināta un pielāgota partneru ostu vajadzībām un koplietošanai. Izstrādāta Platformas integrācijas vārteja un veikta integrācija ar svarīgākajām kontroles dienestu un trešo pušu IS, tostarp SKLOIS, EMDAS, KPS un koplietošanas risinājumiem (DAGR, Nacionālo federēto mākoni, eCMR reģistru, Vienoto autentifikatoru u. c.), OIS sistēmu. Integrācijas risinājumi, integrācijā ietvertās datu kopas un to aprite tiks precizēta Platformas prasību analīzes un projektēšanas posmā, kā arī īstenota normatīvajos aktos noteiktajā apmērā, neveicot esošo integrāciju un risinājumu dublēšanu, taču, ja nepieciešams, veicot to aizstāšanu ar jaunu integrāciju, saskaņojot ar attiecīgo IS pārzini; 
· Platforma un tās pakalpojumi ieviesti RBP, VBP un LSEZ un nodrošināta Platformas pieejamība citām Latvijas ostām, iestādēm un uzņēmumiem

	3.2. Projekta pamatojums (aktualitāte/nepieciešamība/risināmā problēma) 
	Globalizācijas rezultātā pieaugošais starptautisko multimodālo kravu pārvadājumu apjoms, konkurences pieaugums un kravu koridoru transformācija veicina loģistikas, piegādes ķēžu un pārvadājumu pakalpojumu, datu aprites un kravu apstrādes digitālo transformāciju. Covid-19 pandēmija 2020. gadā un ģeopolitiskās situācijas saasināšanās 2022. gadā ievērojami pastiprināja šo tendenci, veicinot kravu konjunktūras un apjomu izmaiņas, alternatīvu kravu loģistikas koridoru attīstību, konkurences pieaugumu noslogotākajos loģistikas koridoros, pieaugošu tehnoloģiju un bezkontakta risinājumu attīstību[footnoteRef:2] un procesu integrāciju un automatizāciju, pieprasot straujāku ostu un loģistikas nozares digitālo transformāciju, tostarp reāllaika kravu un kustības informācijas pieejamību un izsekojamību, ātrāku kravu aprites un apstrādes laiku un samazinātas kopējās izmaksas.  [2:  Skat. The Impact of COVID-19 on Logistics, https://www.ifc.org/wps/wcm/connect/industry_ext_content/ifc_external_corporate_site/infrastructure/resources/the+impact+of+covid-19+on+logistics] 


Latvijas ostu un loģistikas nozares konkurētspējas stiprināšana un attīstība ir viens no priekšnosacījumiem straujākas ekonomiskās atlabšanas nodrošināšanai, kā arī iespēja izmantot Latvijas potenciālu, lai nostiprinātu un palielinātu savas pozīcijas starptautiskajos sauszemes, ūdens un gaisa kravu pārvadājumu koridoros un multimodālo loģistikas pakalpojumu attīstībā.

Latvijas lielās ostas – RBP, VBP un LSEZ – kopā ar tām pievilktajiem dzelzceļa un autoceļu tīkliem ir Latvijas loģistikas nozares stūrakmens. Latvijas ostu un ar tām saistīto kravu piegādes ķēžu, apstrādes procesu un datu aprites efektivitātes stiprināšana ir priekšnosacījums turpmākai ostu un loģistikas nozares izaugsmei.

Nozares attīstības kritiskākie trūkumi un ierobežojumi, kurus paredzēts risināt, īstenojot projektu, ir: 
· nepietiekama nozares uzņēmējdarbības vides digitalizācija – valstī nav nodrošināta nozarei svarīgo pakalpojumu un procesu digitalizācija, piemēram, eCMR ieviešana kravu pavaddokumentu digitālai pārvaldībai;
· vienas pieturas principu trūkums – nozarē nav pietiekamā apmērā nodrošināti uz vienas pieturas principiem un datu koplietošanu balstīti risinājumi saziņai ar pakalpojumu sniedzējiem, infrastruktūras pārvaldītājiem un ostām. Tomēr šādi risinājumi ir pieejami saziņai ar atsevišķām iestādēm un kontroles dienestiem, piemēram, SKLOIS un EMDAS sistēmas;
· administratīvais slogs un papīra dokumentu aprite – saziņā ar pakalpojumu sniedzējiem, infrastruktūras pārvaldītājiem un ostām joprojām vērojama liela papīra dokumentu aprite, kas rada papildu administratīvo slogu, samazina digitālās transformācijas iespējas, kā arī liedz mašīninterpretējamu un automatizējamu datu un uzdevumu apriti;
· nepietiekama integrācija starp ostu, kontroles dienestu un uzņēmumu IS – nav ieviesta pietiekama integrācija starp svarīgākajām kontroles dienestu un trešo pušu IS, ostu terminālu vadības sistēmām, KPS u. c. un vienotu ostu pārvaldības IS risinājumu izstrāde;
· esošajās valsts IS nav nodrošināta multimodalitāte kravu apstrādē, t. i., nav sauszemes kravu (auto un dzelzceļa) datu un to apstrādes funkcionalitātes, kā arī atbilstošu pakalpojumu, kā arī ir ierobežota nozares dalībniekiem svarīgu pakalpojumu attīstība;
· nozares uzņēmumu digitālo rīku trūkums – nozares uzņēmumi lēni ievieš un attīsta digitālos risinājumus un jaunas tehnoloģijas. Tas kavē nozares digitālo transformāciju un samazina pakalpojumu efektivitāti;
· neatbilstoši procesi un infrastruktūra – nav ieviesta procesu automatizācija kravu piegādes "pēdējās jūdzes" posmā (piemēram, osta, lidosta), pieteikumu apstrādē un pārvaldībā, tiesību pārbaudē un pārvaldībā, kā arī fiziskās infrastruktūras digitalizācijā automātiskai datu izguvei;
· nepietiekama datu pieejamība un analītika – nav pieejama detalizēta un homogēna dažādu reāllaika datu ieguve un apstrāde un datu komplektu konfigurēšana, kā arī nav nodrošināta efektīva datu pieejamība, piemēram, citu valstu pārvadātājiem. Tas neļauj veikt operatīvu datu analīzi un datos balstītu lēmumu pieņemšanu;
· netiek nodrošināta pārrobežu pieejamība un sadarbība – vienotu sadarbības principu, digitālo risinājumu, pilnvērtīgu un reāllaika datu un vienreizes principa trūkums samazina pārrobežu sadarbības un caurredzamības iespējas, kā arī Latvijas iekļaušanos vienotajās datu telpās, piemēram, starptautisko multimodālo pārvadājumu plānošanā

	3.3. Projekta ieguvumi[footnoteRef:3] [3:  Obligāti jāiekļauj vismaz viens (vēlami vismaz divi) būtisks ieguvums, kas tiek sasniegts jau projekta īstenošanas laikā. Šajā sadaļā ir jānorāda būtiski ieguvumi nozarei, institūcijai, sabiedrībai, bet nav jānorāda iznākumi – ieguldījumi Atveseļošanas un noturības mehānisma plāna 2.1. mērķa rādītāju sasniegšanā, ko norāda 5. punktā.] 

	Ieguvuma mērīšanas vai verificēšanas metode un mērāmais rādītājs[footnoteRef:4] [4:  Piemēram, ja ieguvums ir personāla administrēšanas funkcijas centralizācija, tad mērījums varētu būt, piemēram, tiešās pārvaldes darbinieku skaits, kas to izmanto, vērtība, piemēram, 10 000, un sasniegšanas laiks – 2026. gads. ] 

	Vērtība
	Sasniegšanas laiks (gads)

	3.3.1. Izstrādāta jauna, integrēta platforma – Ostu un multimodālo loģistikas pakalpojumu platforma
	Izveidoto IS risinājumu skaits
	1
	2024.

	3.3.2. Nodrošināta lietojumprogrammas saskarnes (API) integrācijas vārteja un veikta Platformas integrācija ar valsts IS, tostarp SKLOIS, EMDAS, LDz KPS, un koplietošanas pakalpojumiem (DAGR, Nacionālais federētais mākonis, eCMR reģistrs, Vienotais autentifikators u. c.)
	Izveidoto starpsistēmu integrāciju skaits, izmantojot API risinājumu 
	9
	2025.

	3.3.3. Platforma, t. sk. OIS, pilnībā ieviesta vismaz RBP, VPB un LSEZ
	Ostu pārvalžu skaits, kurās ieviesta Platforma, t. sk. OIS
	3
	2025.

	3.3.4. Nodrošināta multimodālo ostu kravu datu digitalizācija, reāllaika ieguve, apstrāde, koplietošana, modelēšana un multimodālo ostu kravu datu pakalpojumu attīstība
	Platformā pieejamo pakalpojumu skaits
	10
	2025.

	3.3.5. Samazināts Platformas dalībnieku administratīvais slogs, papīra dokumentu aprite ostu transporta un loģistikas procesu īstenošanā un nozares ietekme uz vidi, uzlabojot datu apstrādes un aprites ātrumu digitālajā vidē
	Papīra dokumentu aprites samazinājums ostu darbā pret digitālu dokumentu apriti
	–40 %
	2026.



4. Nepieciešamā finansējuma apjoms un tā sadalījums pa projekta darbībām iznākumu sasniegšanai un būtisko izmaksu veidiem 
	4.1. Atveseļošanas fonda plāna finansējums (kopā)
	4.2. Plānotais pievienotās vērtības nodokļa (PVN) apmērs (kopā), ja tiks pieprasīta tā segšana[footnoteRef:5], un avansa apmērs, ja plānots to pieprasīt[footnoteRef:6]  [5:  PVN netiek attiecināts projektu īstenotājiem, kas to var attiecināt patstāvīgi. Pārējie projektu īstenotāji var pieprasīt to attiecināt, norādot apmēru un saskaņojot to ar Finanšu ministriju. ]  [6:  Avansa maksājumi ir attiecināmi uz projektu īstenotājiem, kas nav valsts tiešās pārvaldes institūcijas. Jānorāda apmērs, kas nepārsniedz 30 % no attiecināmo izmaksu kopsummas, un jāsaskaņo ar Finanšu ministriju. ] 


	3 242 000 euro
	Plānotais PVN apmērs 
659 820 euro
	Avansa maksājuma apmērs 
280 000 euro



Maksimālais finansējuma apjoms nepārsniegs kopējo projektam piešķirto finansējuma apjomu 3 242 000 euro apmērā.

	4.3. Projekta ietvaros veicamo darbību un būtisko izmaksu veidu raksturojošs apzīmējums
	Izmaksu apmērs (indikatīvi)
	Maksimālais apmērs[footnoteRef:7] [7:  Apmērs, ko nedrīkst pārsniegt, nesaskaņojot grozījumus Ministru kabinetā. Ja ierobežojumi uz konkrēto pozīciju nav attiecināmi, tad norāda "n/a". ] 

	Darbības iznākums

	1. Projekta vadība:
1.1. projekta darbību īstenošana atbilstoši apstiprinātajai projekta pasei, budžetam, aktivitāšu un laika plānam;
1.2. projekta īstenošanas partneru iesaistes koordinēšana;
1.3. projekta uzraudzības darba organizēšana un sadarbība ar Projekta uzraudzības padomi;
1.4. projekta finanšu plūsmas plānošana un kontrole;
1.5. projekta finanšu un resursu uzskaite, t. sk. grāmatvedības kārtošana un projekta personāla darba laika uzskaite;
1.6. projekta tvēruma, risku un noviržu vadība;
1.7. publisko iepirkumu organizēšana un īstenošana projekta darbību īstenošanai;
1.8. nepieciešamo atskaišu un pārskatu sagatavošana un iesniegšana;
1.9. ar projektu saistītās dokumentu aprites organizēšana;
1.10. ostu un partneru atbildībā esošo aktivitāšu projektu vadība
	200 000 euro
	324 200 euro
	Īstenots projekts un izstrādāti projekta vadības dokumenti

	2. [bookmark: _Hlk144904640]Platformas prasību analīze un projektēšana:
2.1. darbības procesu un pakalpojumu vajadzību analīze RBP, VBP un LSEZ;
2.2. integrāciju un partneru integrēto IS (t. sk. SKLOIS, EMDAS un LDz KPS) pielāgošanas prasību analīze;
2.3. Platformas sākotnējo pakalpojumu groza definēšana (līdz 20 pakalpojumiem);
2.4. Platformas, t. sk. OIS, ieviešanas, pārvaldības un finansēšanas modeļa izstrāde;
2.5. Platformas, t. sk. OIS, paplašinājumu, programmatūras prasību un arhitektūras projektējuma apraksta izstrāde;
2.6. Platformas, t. sk. OIS, paplašinājumu, programmatūras un integrāciju ieviešanas un uzturēšanas izmaksu tāme, tostarp ietverot partneru IS integrācijas tiešās, administratīvās un personāla izmaksas;
2.7. Platformas, t. sk. OIS, paplašinājumu, prasību tehniskās specifikācijas izstrāde, t. sk. Platformas integrācijai ar ostu pārvalžu IS un partneru IS integrācijai nepieciešamo lietojumprogrammu saskarņu (API) specifikācijas izstrāde
	240 000 euro
	300 000 euro
	Ziņojums "Ostu darbības procesu, pakalpojumu un datu vajadzību analīze".
Ziņojums "Ostu un multimodālo loģistikas pakalpojumu platformas sākotnējais pakalpojumu grozs".
Ziņojums "Ostu un multimodālo loģistikas pakalpojumu platformas integrācija ar partneru informācijas sistēmām (t. sk. SKLOIS, EMDAS un LDz KPS)".
Ziņojums "Ostu un multimodālo loģistikas pakalpojumu platformas programmatūras prasības un arhitektūras projektējums".
Ziņojums "Ostu un multimodālo loģistikas pakalpojumu platformas ieviešanas, pārvaldības un finansēšanas modelis".
Ziņojums "Ostu un multimodālo loģistikas pakalpojumu platformas ieviešanas un uzturēšanas izmaksu tāme".
Ziņojums "Ostu un multimodālo loģistikas pakalpojumu platformas, t. sk. OIS, paplašinājumu izstrādes tehniskā specifikācija"

	3. Platformas un pakalpojumu izstrāde:
3.1. Platformas, t. sk. OIS, paplašinājumu un pakalpojumu izstrāde, integrācijas vārteju un integrācijas saskarņu izstrāde;
3.2. partneru IS pielāgošana sadarbībai ar Platformu, OIS un integrācijas saskarņu izstrāde ar partneru integrētajām IS un koplietošanas pakalpojumiem, tostarp  partneru integrēto IS aktivitātes:
3.2.1. SKLOIS (indikatīvais izmaksu apmērs 120 000 euro[footnoteRef:8]); [8:  Faktisko izmaksu apmērs tiks precizēts saskaņā ar aktivitātes "Platformas prasību analīze un projektēšana" rezultātiem.] 

3.2.2. EMDAS (indikatīvais izmaksu apmērs 80 000 euro7);
3.2.3. KPS (indikatīvais izmaksu apmērs 60 000 euro7);
3.3. Platformas, t. sk. OIS, izmitināšana datu centrā un integrācija Nacionālā federētā mākoņa infrastruktūrā;
3.4. Platformas, t. sk. OIS, pārvaldības plāna izstrāde;
3.5. Platformas, t. sk. OIS, testēšanas plāna izstrāde un īstenošana;
3.6. Platformas, t. sk. OIS, programmatūras veiktspējas un drošības audits;
3.7. Platformas, t. sk. OIS, izstrādes kvalitātes kontrole, t. sk. autoruzraudzība

	2 007 000 euro
	2 500 000 euro
	Izstrādāta Platforma, OIS paplašinājumi un nepieciešamā tehniskā dokumentācija.
Izstrādātas Platformas integrācijas vārtejas un saskarnes.
Partneru IS pielāgotas un integrētas datu apmaiņai.
Platformas testa un produkcijas vides izmitinātas datu centrā.
Izstrādāts Platformas pārvaldības plāns.
Testēšanas ziņojums.
Drošības audita ziņojums.
Veiktspējas audita ziņojums.
Projekta rezultātu audita ziņojums.
Autoruzraudzības dokumentācija

	4. Platformas, t. sk. OIS, ieviešana:
4.1. Platformas, t. sk. OIS, uzstādīšana, konfigurēšana, integrācija un datu migrācija ostu pārvaldēs, kā arī nepieciešamo tehnisko resursu iegāde (atbilstoši aktivitātes "Platformas prasību analīze un projektēšana" rezultātiem);
4.2. Platformas ieviešana un lietotāju apmācība RBP (indikatīvais izmaksu apmērs 260 000 euro[footnoteRef:9]); [9:  Faktisko izmaksu apmērs tiks precizēts saskaņā ar aktivitātes "Platformas prasību analīze un projektēšana" rezultātiem.] 

4.3. Platformas ieviešana un lietotāju apmācība VBP (indikatīvais izmaksu apmērs 260 000 euro8);
4.4. Platformas ieviešana un lietotāju apmācība LSEZ (indikatīvais izmaksu apmērs 260 000 euro8);
4.5. administratoru apmācība;
4.6. Platformas, t. sk. OIS, darbības akcepttestēšana ostu pārvaldēs
	780 000 euro
	1 000 000 euro
	Administratoru apmācības materiāli.
Organizēta administratoru apmācība.
Platforma darbojas produkcijas vidē RBP.
Platforma darbojas produkcijas vidē VBP.
Platforma darbojas produkcijas vidē LSEZ

	5. Projekta publicitāte un mārketings:
5.1. mārketinga un komunikācijas materiālu izstrāde un publicitātes nodrošināšana;
5.2. pagaidu informatīvā stenda izvietošana;
5.3. informatīvās plāksnes izvietošana
	10 000 euro
	12 000 euro
	Partneru mārketinga un publicitātes komplekts.
Īstenoti mārketinga un publicitātes pasākumi

	6. Projekta rezultātu audits, t. sk. veikto izmaksu pamatotības audits, atskaites punktu un mērķu sasniegšanas audits, audits par atbilstību investīcijas īstenošanas nosacījumiem, interešu konflikta, dubultfinansējuma, korupcijas un krāpšanas situāciju audits, kā arī  audits par sasniegto rezultātu atbilstību projektā plānotajam
	5 000 euro
	10 000 euro
	Projekta rezultātu audita ziņojums

5. Projekta ieguldījums reformu un investīciju mērķu rādītāju sasniegšanā
5.1. Modernizēto pārvaldes procesu IKT risinājumi
	Skaits
	IKT risinājuma nosaukums
	Īss apraksts[footnoteRef:10] [10:  Informācija, kas norādīta Ministru kabineta 2021. gada 31. augusta noteikumu Nr. 597 "Valsts informācijas sistēmu attīstības projektu uzraudzības kārtība" (tā sauktā IKT būvvaldes kārtība) 2. pielikuma "Valsts informācijas sistēmas attīstības aktivitātes apraksts" 6.1. apakšpunktā.] 

	Valsts mākonī
(jā/nē)
	Termiņš IKT risinājumu attīstības saskaņošanai[footnoteRef:11] (gads, ceturksnis) [11:  Tā sauktajā IKT būvvaldes kārtībā jau saņemtā VARAM saskaņojuma datums vai plānotais termiņš, kad tas tiks saņemts. ] 

	Termiņš ieviešanai produkcijā (gads, ceturksnis)
	Risinājuma lietotāji (skaits)

	1
	Ostu un multimodālo loģistikas pakalpojumu platforma
	Vienots IKT risinājums ar ostu un uzņēmumu kravu saistīto procesu un procedūru neklātienes organizēšanai, datu apmaiņai starp lietotājiem un valsts iestādēm un integrētu multimodālo kravu (jūras, sauszemes, dzelzceļa) pakalpojumu piegādei
	jā
	2023. g. IV cet.
	2025. g. IV cet.
	80 personas

	
	Ostas informācijas sistēma
	Ostas informācijas sistēma ir galvenā RBP ostas vadības IS, kas pārvalda ostas administratīvās procedūras, kas saistītas ar kuģu ienākšanu un iziešanu, kā arī satiksmes plūsmu ostas teritorijā
	jā
	2023. g. IV cet.
	2024. g. IV cet.
	80 personas



5.2. Centralizētās funkcijas vai koplietošanas pakalpojumi
	Skaits
	Pakalpojums (pakalpojumu grupa)
	Koplietošanas pakalpojumu lietotāji (institūcijas)
	Norāde uz MK lēmumu par attīstības plānu[footnoteRef:12] [12:  Ja koplietošanas pakalpojuma attīstības plāns tiek iesniegts vienlaikus ar Ministru kabineta rīkojumu par projekta atlases kārtu, par to pievieno norādi.] 

	Termiņš ieviešanai (gads, ceturksnis)

	1
	Ostu pārvaldības pakalpojumu grupa

	Pakalpojumu sākotnējie lietotāji ir:
· Latvijas ostu pārvaldes:
· RBP,
· VBP,
· LSEZ;
· valsts pārvaldes iestādes un valsts kapitālsabiedrības:
· VID Muitas pārvalde, 
· Valsts robežsardze, 
· LDz;
· nozares uzņēmumi un organizācijas:
· transporta un loģistikas uzņēmumi,
· ostu stividoruzņēmumi un uzņēmumi, kas veic saimniecisko darbību ostu teritorijās,
· kuģu aģenti un brokeri,
· kravu nosūtītāji/saņēmēji.

Īstenojot projektu, pēc pakalpojumu pieejamības izvēršanas papildu lietotāji būs:
· valsts pārvaldes iestādes un pašvaldības:
· Valsts vides dienests,
· Pārtikas un veterinārais dienests,
· Rīgas, Ventspils un Liepājas valstspilsētu pašvaldības,
· citas pašvaldību un valsts pārvaldes iestādes;
· nozares uzņēmumi un organizācijas:
· nozares asociācijas, 
· ārvalstu loģistikas uzņēmumi u. c.
	2. pielikums "Centralizētās funkcijas vai koplietošanas pakalpojumu attīstības plāns ostu pārvaldības pakalpojumu grupai"
	2024. g. II cet.

	2
	Multimodālo ostu kravu pārvaldības pakalpojumu grupa
	Pakalpojumu sākotnējie lietotāji ir:
· Latvijas ostu pārvaldes:
· RBP,
· VBP,
· LSEZ;
· valsts pārvaldes iestādes un valsts kapitālsabiedrības:
· VID Muitas pārvalde, 
· Valsts robežsardze, 
· LDz,
· LJA; 
· nozares uzņēmumi un organizācijas:
· transporta un loģistikas uzņēmumi,
· ostu stividoruzņēmumi un uzņēmumi, kas veic saimniecisko darbību ostu teritorijās,
· kuģu aģenti un brokeri,
· kravu nosūtītāji/saņēmēji.

Īstenojot projektu, pēc pakalpojumu pieejamības izvēršanas papildu lietotāji būs:
· Valsts pārvaldes iestādes un pašvaldības:
· Valsts vides dienests,
· Pārtikas un veterinārais dienests,
· Rīgas, Ventspils un Liepājas valstspilsētu pašvaldības,
· citas pašvaldību un valsts pārvaldes iestādes,
· citas Latvijas ostu pārvaldes;
· nozares uzņēmumi un organizācijas:
· nozares asociācijas, 
· ārvalstu loģistikas uzņēmumi u. c.
	3. pielikums "Centralizētās funkcijas vai koplietošanas pakalpojumu attīstības plāns multimodālo ostu kravu pārvaldības pakalpojumu grupai"
	2024. g. IV cet.



5.3. Centralizēti pārvaldāmās nozares būtiskās datu kopas
	[bookmark: _GoBack]Skaits
	Saturu raksturojošs nosaukums
	Termiņš piekļuves nodrošināšanai (gads, ceturksnis)

	1
	 Multimodālo ostu kravu datu kopas: 
· lietotāju un datņu klasifikatori
· multimodālo (jūras, dzelzceļa un auto) kravu dati
· eCMR prasībām atbilstošu sauszemes kravu dati
· kravu plānošanas dati
	2024. g. IV cet.

	2
	Ostu pārvaldības datu kopas: 
· jūras, auto un dzelzceļa kravu transporta dati
· apmeklētāju un kravu piekļuves tiesību dati
· piekļuves un apmeklējuma dati
· darbības atbilstības dati
· maksu aprēķini
· statistikas un analīzes dati
	2024. g. I cet.


[bookmark: _Hlk104550571]
6. Projekta pārvaldības un īstenošanas kapacitāte[footnoteRef:13] [13:  Kapitālsabiedrības un pašvaldības norāda arī finanšu kapacitāti atbilstoši finansēšanas nosacījumiem.] 

	RBP finanšu kapacitāte ir atbilstoša finansēšanas nosacījumiem, ir izveidots atsevišķs projekta uzskaites grāmatvedības kods, kā arī ir uzsākta nepieciešamo grāmatvedības procedūru izveide projekta finanšu informācijas vadībai.
Sadarbībā ar projekta īstenošanā iesaistītajām ostām (RBP, VBP un LSEZ) ir izveidota sākotnējā Ostu sadarbības darba grupa, kuras uzdevums ir koordinēt projekta pieteikuma dokumentu un sadarbības ietvara izstrādi. Ostu sadarbības darba grupas darbība tiks izbeigta, kad darbu uzsāks Projekta attīstības darba grupa, kurā tiks iesaistīti visi projekta partneri. 
Projekta ieviešanai un uzraudzībai plānots izveidot šādu organizāciju: 
· Projekta uzraudzības padome – atbilstoši Ministru kabineta 2022. gada 14. jūlija noteikumiem Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" tiks izveidota Projekta uzraudzības padome. Projekta uzraudzības padomē ietilps šādu iestāžu pārstāvji:
· RBP, 
· Satiksmes ministrija, 
· Vides aizsardzības un reģionālās attīstības ministrija, 
· Centrālā finanšu un līgumu aģentūra.
Projekta uzraudzības padome sanāk reizi ceturksnī vai biežāk, pēc nepieciešamības;

· Projekta attīstības darba grupa – projekta stratēģiskās vadības grupa, kurā pārstāvēts īstenotājs un sadarbības partneri un kura nodrošina projekta stratēģisko vadību un Projekta vadības grupas darba uzraudzību. Projekta attīstītības darba grupā ietilpst šādu iestāžu un uzņēmumu pārstāvji:
· RBP, 
· VBP, 
· LSEZ, 
· VID Muitas pārvalde, 
· Valsts robežsardze, 
· LJA, 
· LDz, 
· LDz Cargo,
· Satiksmes ministrija.
Projekta attīstības darba grupa izskata un aktualizē jautājumus un būtiskos riskus Projekta uzraudzības padomei. Projekta attīstības darba grupa sanāk reizi mēnesī vai biežāk (atbilstoši nepieciešamībai);

· Projekta vadības grupa – projekta operacionālās vadības grupa, kurā ietilpst projekta īstenošanas darba grupu pārstāvji, kā arī, ja nepieciešams, piesaistīto speciālistu un pakalpojumu sniedzēju pārstāvji, tostarp citu Latvijas ostu pārstāvji. Projekta vadības grupa izskata un aktualizē jautājumus un būtiskos riskus Projekta attīstības darba grupai. Projekta vadības grupa sanāk reizi divās nedēļās vai biežāk (atbilstoši nepieciešamībai);

· projekta īstenošanas darba grupas – tematiskās darba grupas specifisku projekta virzienu īstenošanai. Tajās ietilpst īstenotāja, sadarbības partneru, kā arī piesaistīto speciālistu un pakalpojumu sniedzēju pārstāvji



7. Izmaksu/ieguvumu analīze, tai skaitā ietekme uz pārvaldes darbinieku skaitu
	Projekta izmaksu/ieguvumu analīze sākotnēji veikta, ņemot vērā RBP pieejamos datus un veiktos aprēķinus Platformas risinājumu ieviešanai. 

Projekta izmaksu/ieguvumu analīze veikta 10 gadu periodam, sākot no Platformas izstrādes uzsākšanas. 

Ieguvumu un izmaksu analīze veikta, ņemot vērā izmaksu samazinājumu:
· RBP tiešie ieguvumi:
· par 30 % samazinātas izmaksas administratīvo procedūru īstenošanai kravu dokumentu apstrādē, ņemot vērā dokumentu apstrādei nepieciešamā personāla samazinājumu, līdz ar to nodrošinot personāla izmaksu samazinājumu aptuveni 300 000 euro apmērā;
· RBP izmaksu samazinājums:
· par 60 % samazinātas izmaksas elektronisku kravu pavaddokumentu izmantošanai. Aprēķins balstīts uz standartizmaksu modeļa aprēķiniem, samazinot vidējo dokumentu sagatavošanas un apstrādes laiku sauszemes kravām no 30 minūtēm uz 12 minūtēm, izmantojot digitālus risinājumus, līdz ar to nodrošinot izmaksu samazinājumu aptuveni 730 000 euro apmērā, ņemot vērā vidējo stundas atalgojumu valstī.

Izmaksu sadaļā ietvertas Platformas ieviešanas izmaksas un uzturēšanas izmaksas 5 % apmērā no ieviešanas izmaksām, kā arī ikgadējās attīstības izmaksas 10 % apmērā no ieviešanas izmaksām.

Ņemot vērā minēto, iegūti šādi izmaksu un ieguvumu analīzes rezultāti:
· projekta 10 gadu tīrā tagadnes vērtība veido 3 498 000 euro;
· projekta iekšējā atdeves norma veido 28 % – tas norāda uz augstu projekta kopējo atdevi.

Izmaksu/ieguvumu analīze LSEZ un VPB tiks veikta projekta sistēmanalīzes posmā 



8. Cita būtiska informācija 
	Projekta ieviešana un digitālo risinājumu izmantošana ir saistīta ar šādiem riska faktoriem: 
· projekta īstenošanas laikā netiek veikta eCMR ieviešana un netiek nodrošināta pieejamība digitalizētu kravu pavaddokumentu pārvaldībai;
· valsts pārvaldes iestāžu un kontroles dienestu IKT attīstības plāni un korekcijas iespējas;
· ierobežota ostu pārvalžu un loģistikas uzņēmumu IKT infrastruktūras pieejamība un pielāgojamība;
· nepietiekams ostu pārvalžu un loģistikas uzņēmumu darbinieku digitālo prasmju līmenis;
· projekta ietvaros izstrādātā Platforma nesaturēs funkcionalitāti par tādu ziņošanu, kas saskaņā ar starptautiskajiem, Eiropas Savienības un nacionālajiem normatīvajiem aktiem jāveic, izmantojot nacionālo jūras vienloga sistēmu;
· ņemot vērā Ministru kabineta 2020. gada 11. februāra noteikumu Nr. 92 "Starptautiskās kravu loģistikas un ostu informācijas sistēmas noteikumi" 1. pielikumā noteikto SKLOIS lietotāju piekļuves tiesību apjomu, var nebūt iespējams piekļūt visiem Platformas funkcionēšanai nepieciešamajiem SKLOIS datiem;
· analīzes un projektēšanas rezultātā apzinātās vajadzības neatbilst projekta aktivitāšu tvērumam un budžetam, t. sk. uzskaitītajai programmatūrai, nepieciešamajām integrācijām un konkrētajiem pakalpojumiem, līdz ar to radot nepieciešamību veikt ieviešamo aktivitāšu prioritizēšanu vai projekta tvēruma pārskatīšanu. 

Projekta ieviešana un digitālo risinājumu izmantošana ir saistīta ar šādiem faktoriem un nosacījumiem: 
· RBP nodrošinās, ka projekta ietvaros komercdarbības atbalsts nav plānots/netiks sniegts. Projekta līdzekļi tiks ieguldīti jaunu IKT risinājumu izstrādē un esošo IS tehnoloģiskās modernizācijas īstenošanā, veicot pasūtījumus par attiecīgo darbu īstenošanu un īstenojot iepirkuma procedūras saskaņā ar Sabiedrisko pakalpojumu sniedzēju iepirkumu likumu; 
· projekta partneru sistēmu integrācijas projektēšanai, programmatūras izstrādei un ieviešanai paredzēts projekta finansējums. Sistēmu integrācijas projektēšana, izstrāde un ieviešana tiks veikta šiem mērķiem piešķirtā finansējuma ietvaros;
· projekta "Eiropas Jūras vienloga sistēmas EMSWe ieviešana" (turpmāk – SKLOIS3 projekts), ko īsteno, lai ieviestu Regulas (ES) 2019/1239, ar ko izveido Eiropas Jūras vienloga sistēmas vidi un ar ko atceļ Direktīvu 2010/65/ES (turpmāk – regula 2019/1239), prasības, ietvaros tiks veikti būtiski ieguldījumi SKLOIS IKT resursu attīstībā, tai skaitā datubāzes migrācija un programmatūras saskarņu modifikācija, lai līdz 2025. gada 15. augustam nodrošinātu visu Eiropas Savienības tehnisko un funkcionalitātes prasību iestrādi nacionālajā SKLOIS sistēmā un uzsāktu darbu vienotā Eiropas Jūras vienloga sistēmā EMSWe. Satiksmes ministrija neplāno jaunu saskarņu izstrādi līdz SKLOIS3 projekta uzsākšanai. SKLOIS3 projekta ietvaros tiks nodrošināta tikai ar regulas 2019/1239 ieviešanu saistīto izmaiņu veikšana esošajās saskarnēs to iepriekš ieviestajā apjomā. SKLOIS3 projekta ietvaros SKLOIS pārzinis neparedz finansējumu tādu izmaiņu veikšanai SKLOIS, kas nepieciešamas Platformas izstrādei un ieviešanai;
· projekta rezultātu sekmīga ieviešana un izmantošana ir atkarīga no datu apmaiņas ar SKLOIS. Ņemot vērā iespējamās SKLOIS sistēmas izmaiņas saistībā ar EMSWe ieviešanu, pēc SKLOIS izmaiņu izstrādes var būt nepieciešams pārstrādāt projekta ietvaros izstrādāto Platformas integrācijas risinājumu ar SKLOIS. Integrācijas risinājuma izmaiņu izstrādi un ieviešanu gan Platformas pusē, gan SKLOIS pusē (apjomā, kas nepieciešams tieši integrācijai ar Platformu) nodrošinās projekta īstenotājs ārpus projekta finansējuma;
· lai sasniegtu projekta mērķus, nodrošinot digitālo pakalpojumu piegādi, ātrdarbību, drošību, augstu pieejamības un lietojamības līmeni lietotājiem, kā arī tehnoloģiski un ekonomiski efektīvāku to administrēšanu un uzturēšanu, tiks izveidota vienota Platformas attīstības darba grupa, kuras uzdevums būs koordinēt projekta aktivitāšu ieviešanu, partneru atbildības lomas, kā arī Platformas un izstrādāto integrāciju ar partneru integrētajām IS uzturēšanu un attīstību nākotnē. Vienlaikus RBP kā finansējuma saņēmējam sniegtais atbalsts nav kvalificējams kā komercdarbības atbalsts, jo tas tiks piešķirts valsts deleģētu funkciju veikšanai



Lietotie saīsinājumi:
IKT – informācijas un komunikācijas tehnoloģijas
eCMR – elektroniskās pavadzīmes
EMDAS – Elektroniskā muitas datu apstrādes sistēma
IKT – informācijas un komunikācijas tehnoloģijas
IS – informācijas sistēma
KPS – Kravu kustības pārvaldības informācijas sistēma
LDz – valsts akciju sabiedrība "Latvijas Dzelzceļš"
LDz Cargo – sabiedrība ar ierobežotu atbildību "LDz Cargo"
LJA – valsts sabiedrība ar ierobežotu atbildību "Latvijas Jūras administrācija"
LSEZ – Liepājas speciālās ekonomiskās zonas pārvalde
OIS – Ostas informācijas sistēma
VID – Valsts ieņēmumu dienests
